Er mikið stress í þínu lífi ? – Hér eru sex einfaldar leiðir til að höndla það Forsíða » Nýtt » Er mikið stress í þínu lífi ? – Hér eru sex einfaldar leiðir til að höndla það Streita er mikil í okkar nútímasamfélagi og ansi margir lifa við stöðugt stress . Það er engum blöðum um það að fletta að stress hefur slæm áhrif á heilsuna – ekki bara andlega heldur lika líkamlega . Mikilvægt að ná slökun á hverjum degi Sérfræðingar segja mikilvægt fyrir okkur að ná að slaka á þótt ekki sé nema í stutta stund í senn , meira að segja örfáar mínútur geti hjálpað . En þeir telja það geta gert líkamanum afar gott að ná 20 mínútum á dag í slökun . Með því ættum við að ná að endurræsa kerfið sem leiðir til þess að líkaminn verður ekki jafn viðkvæmur fyrir streituhormónum . En það getur reynst þrautin þyngri að ná að slaka á og þess vegna erum við hér með nokkrar leiðir sem geta hjálpað þér af stað . Prófaðu þessar 6 leiðir 1 . Andaðu djúpt og andaðu út Þegar við erum stressuð öndum við gjarnan mjög grunnt og höldum raunverulega niðri í okkur andanum . Þetta er ekki gott fyrir líkamann . Þegar við öndum djúpt aukum við súrefnis inntöku líkamans sem hefur í för með sér róandi tilfinningu . Til að finna hvort þú sért ekki örugglega að anda djúpt geturðu lagt aðra höndina á magann og þá áttu að finna magann fara út . 2 . Horfðu á ljósmyndir af vissum hlutum Myndir af snjókorni , kuðungi eða eldingu þykja , samkvæmt vísindunum , sýna ákveðin munstur sem eiga að hjálpa okkur að slaka á . Með því að taka sér hlé frá stressandi verkefni og horfa á slíka mynd má lækka stressstuðulinn . 3 . Fáðu þér smá súkkulaði Rannsóknir sýna að það hjálpi heilmikið að borða dökkt súkkulaði . Með því að borða dökkt súkkulaði á hverjum degi má draga úr streituhormónum . Og best er að hætta öllu öðru þegar súkkulaðið er borðað , slaka á og njóta þess og ekki hugsa um neitt annað á meðan . 4 . Fáðu þér göngutúr úti Með því að fá sér göngutúr eykst noradrenalín í líkamanum en það er taugaboðefni sem hjálpar heilanum að eiga við stress . Auk þess þykir sýnt að það að stunda létta hreyfingu utandyra hafi jákvæð áhrif á skapið og auki orku . 5 . Farðu að föndra , mála , prjóna eða lita Listir og föndur geta hjálpað fólki að slaka . Fáðu þér eina af þessum nýju litabókum fyrir fullorðna eða sestu niður með prjónana – þótt ekki sé í nema 10 mínútur á dag . 6 . Hitaðu þér te Sýnt hefur verið fram á að grænt te og kamillute dragi úr stressi í líkamanum . En það eru efnin sem þetta te inniheldur er valda því . Þeir sem drekka slíkt te daglega , og fleiri en einn bolla á dag , þjást síður af streitu .